 Guddoomiye Muuse Biixi Cabdi waxa uu bulshada u sharraxay ahdaafta iyo mabaadiida guud ee xisbiga KULMIYE leeyahay, kuwaas oo ay taageerayaashu ka midaysan yihiin, waxana isaga oo arrimahaas ka hadlaya uu yidhi, Xisbiga KULMIYE waxa uu leeyahay tiirar iyo mabaadii heshiis lagu wada yahay, dadkuna markay ay xisbiga gelayaan waxa ay ku heshiiyaan mabaadii, waxana kamid ah in lagu wada dhaqmo diinteena islaamka, tiirka labaad ee KULMIYE ku heshiiska yahayna waa qaranimada Somaliland, qaranimaduna waa laba-taabtaan oo hadal iyo gorgortan ma gasho, in laga midho dhaliyo oo adduunka ictiraaf looga helaana waa hiigsigeena labaad ee aynu heshiiska ku nahay. 